KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2009. november 18–i ülésére)

TÁRGY: TAKÁCS EDIT LAKÁSBÉRLETI JOGVISZONYÁNAK MEGHOSSZABBÍTÁSA

Takács Edit, a KTKT Általános Iskola és Középiskola Wattay Középiskola és Szakiskolája pedagógusa részére 2002. december 2-től, 2005. december 1-ig bérbeadásra került az önkormányzati tulajdonú, Kiskőrös Petőfi S. ú. 3. sz. I. e. 5. ajtószám alatti 1,5 szoba összkomfortos, 49 m2 alapterületű lakás. A lakásbérleti szerződés a Képviselő-testület határozata alapján 2009. december 1-ig meghosszabbításra került.

A KTKT Egységes Iskola és Szakiskola főigazgatója kérte Takács Edit lakásbérleti jogviszonyának ismételt meghosszabbítását.

Kérelmét azzal indokolta, hogy munkatársa - aki 2001. augusztus 1-től dolgozik határozatlan idejű közalkalmazotti jogviszonyban - munkájával hosszútávon számol. Takács Edit a meglévő főiskolai végzettségét felhasználva, az elmúlt években számítástechnikai-ügyviteli szakon főiskolai szintű 4 éves képzésen vett részt. A közgazdasági és műszaki-informatikai szakközépiskolai osztályokban tanítja a gépírást és a szakiskolai szakmai képzésben az ügyvitellel kapcsolatos ismereteket. Az intézményvezető Takács Edit szakmai vizsgára való felkészítő oktató-nevelő munkájával elégedett. Takács Edit jelenleg kisebbik gyermekével gyeden van.

Az önkormányzat lakásrendelete szerint a Képviselő-testület a város szakember-ellátottságának biztosítása érdekében létesített lakásbérleti jogviszonyt – különösen indokolt esetben – legfeljebb két alkalommal, alkalmanként legfeljebb 2 évi időtartamra meghosszabbíthatja.

A város szakember-ellátottságának biztosítása érdekében, az intézményvezető kérésére, javasolom Takács Edit lakásbérleti szerződését 2 évvel, de legfeljebb a KTKT Egységes Iskola és Szakiskolájánál fennálló és Kiskőrösön lévő tagintézményében végzett munkaviszonya időtartamára meghosszabbítani.

Kiskőrös, 2009. november 3.

Domonyi László sk.

polgármester

HATÁROZAT-TERVEZET

A Képviselő-testülete a város szakember-ellátásának biztosítása érdekében Takács Editnek, a Kiskőrös, Petőfi S. ú. 3. sz. I. e. 5. ajtószám alatti, 1,5 szoba összkomfortos, 49 m2 nagyságú önkormányzati lakásra vonatkozó lakásbérleti jogviszonyát két éves időtartamra, de legfeljebb a KTKT Egységes Iskola és Szakiskolájánál fennálló és Kiskőrösön lévő tagintézményében végzett munkaviszonya időtartamára meghosszabbítja.

